Friedrich Hölderlin

Johann Christian Friedrich Hölderlin (20. maaliskuuta 1770 Lauffen am Neckar, Württembergin herttuakunta – 7. kesäkuuta 1843 Tübingen, Württembergin kuningaskunta) oli saksalainen runoilija ja filosofi. Hänen teoksensa sijoittuvat klassismin ja romantiikan välille.Hölderlin, Friedrich. Hakusana teoksessa 

 Elämä 

Friedrich Hölderlin oli vuosina 1788–1793 Georg Wilhelm Friedrich Hegelin ja Friedrich von Schellingn opiskelutoveri Tübinger Stiftissä, jossa hän opiskeli teologiaa. Hölderlin oli nuoruudessaan innostunut Ranskan vallankumouksesta ja perusti opiskelutovereidensa kanssa poliittisen salaseuran. Vuonna 1794 Hölderlin kuunteli Johann Gottlieb Fichten luentoja Jenan yliopistossa.Kirkkopelto, Esa: Kronologia. Teoksessa Hölderlin 2001.

Hölderlinin valmistuttua Tübingenin pappisseminaarista hänen taloudellinen asemansa oli epävakaa, mikä pakotti hänet työskentelemään kotiopettajana välttääkseen pastorin uran. Frankfurtissa vietettyinä vuosina 1796–1798 Hölderlinillä oli romanssi Suzette Gontardin kanssa, jota hän nimitti teoksissaan ”Diotimaksi”. Hölderlinin kirjeromaani Hyperion ilmestyi kahdessa osassa vuosina 1797 ja 1799.Kirkkopelto, Esa: Johdanto. Teoksessa Hölderlin 2001.

Vuosina 1801–1802 Hölderlin oleskeli kotiopettajana Bordeaux'ssa Etelä-Ranskassa. Välimeren maiseman ja ilmaston näkemisellä oli keskeinen merkitys sille, kuinka hän kiinnostui antiikin kulttuurista. Hölderlinin runouden tyylissä on väitetty tapahtuneen selkeä muutos Ranskan matkan jälkeen. Vuonna 1804 ilmestyneitä käännöksiä Sofokleen Kuningas Oidipus ja Antigone -tragedioista pidettiin aikanaan osoituksena sekä Hölderlinin huonosta klassillisen filologian tuntemuksesta että hänen mielisairaudestaan. Myöhemmin käännöksistä on kiinnostuttu uudelleen niiden kokeellisuuden vuoksi.

Hölderlinin henkisestä tilasta huolestunut nuoruudenystävä Isaac von Sinclair järjesti tälle vuonna 1804 muodollisen viran kirjastonhoitajana Homburgista. Sinclair oli kuitenkin sotkeutunut poliittisiin vehkeilyihin, joiden vuoksi Hölderliniä epäiltiin suunnitelmasta murhata Württembergin vaaliruhtinas Fredrik. Hölderlin vältti pidätyksen lääkärilausunnon ja todistajanlausuntojen perusteella, jotka vetosivat hänen henkiseen tilaansa. Vuonna 1806 Hölderlin suljettiin äitinsä aloitteesta tübingeniläiseen mielisairaalaan. Vuonna 1807 Hölderlin muutti asumaan tübingeniläisen puusepän Ernst Zimmerin luokse. Hölderlin vietti loppuelämänsä tämän tornihuoneessa vakavasti mielisairaana ja työkyvyttömänä. Friedrich Hölderlin kuoli 7. kesäkuuta 1843.

 Runous 
Erona Jenan varhaisromantiikan runoilijoihin, muun muassa Novalikseen ja Friedrich Schlegeliin, Hölderlin pyrki runoudessaan klassismille tyypilliseen yhtenäiseen muotoon.Henrich, Dieter: Between Kant and Hegel: Lectures on German Idealism. Edited by David S. Pacini. Harvard University Press, Cambridge and London 2003.  Lisäksi kun romantiikan kirjallisuudelle oli usein luonteenomaista heräävä kiinnostus kansankieliseen kirjallisuuteen sekä keskiaikaan, Hölderlinin monien teosten teemana oli antiikin Kreikka. Esimerkiksi Leipä ja viini on muodoltaan puhdas elegia, jossa surraan jumalien poistumista nykymaailmasta. Nykyaika asetetaan vastakkain antiikin maailman kanssa, jossa jumalat vielä vaikuttivat elävinä.Heidegger, Martin: ”Wozu Dichter?” Teoksessa Holzwege. Hrsg. von Friedrich-Wilhelm von Herrmann. Frankfurt a.M.: Vittorio Klostermann, 2003 (1946). .

 Filosofia 
Vaikka Hölderliniä ei yleensä luokitella varsinaisiin varhaisromantiikan runoilijoihin, hänen filosofista kantaansa on kuitenkin pidetty romantiikalle tyypillisenä. Hölderlin ei ollut julkaiseva ammattifilosofi, mutta hän vaikutti merkittävästi saksalaisen idealismin muodostumiseen.

Postuumisti julkaistussa Urtheil und Seyn -katkelmassaan Hölderlin arvosteli Johann Gottlieb Fichteä, joka lähti idealistisessa filosofiassaan liikkeelle puhtaasta tajunnasta, jolla ei ole objektia. Hölderlinin mukaan sen sijaan tällainen tajunnan tila ei ole ajateltavissa. Fichten lause ”Minä olen Minä”, jonka pitäisi ilmaista tajunnan identtisyyttä itsensä kanssa, on Hölderlinin mukaan virheellinen, koska jo väitelauseen (Urteil) muoto edellyttää alkujakoa (Ur-teilHölderlinin argumentti perustuu osaltaan saksan sanaan väitelause (Urteil), joka rakentuu sanoista Ur, alku-, ja teilen, jakaa.) kahtia subjektiin ja predikaattiin. Tämän vuoksi Hölderlin etsi filosofian lähtökohdaksi absoluuttista olemista, joka ei voi kuitenkaan olla mikään tietty tajunnan sisältö. Kyseessä on silti edellytys, joka filosofian on välttämättä tehtävä.

Hölderlin oli vakuuttunut siitä, että filosofia ei voi esittää tätä puhdasta olemista, ykseyttä, väitelauseen muodossa. Tämä filosofian rajoittuneisuus on peruste sille, että Hölderlin hylkäsi filosofian ja omistautui runoudelle, jonka hän uskoi kykenevän artikuloimaan ihmisenä olemisen ehdot filosofiaa paremmin.Dierkes, Hans: Philosophie der Romantik. Teoksessa Romantik-Handbuch. Herausgegeben von Helmut Schanze. Stuttgart: Kröner, 2003. Oittinen, Vesa: ”Jenan romantikkojen filosofia – Uusia tulkintoja, uusia kysymyksiä.” Teoksessa Hökkä 2001.Larmore, Charles: ”Hölderlin and Novalis.” Teoksessa The Cambridge Companion to German Idealism. Cambridge: Cambridge University Press, 2000. 

 Teoksia 
 Elinaikana julkaistuja teoksia 
 Der Tod des Empedokles (1797–1800), keskeneräinen, postuumisti julkaistu näytelmä.
 Hyperion oder der Eremit in Griechenland (1797–1799), kirjeromaani.
 Trauerspiele des Sophokles (1804), saksannokset Sofokleen näytelmistä Kuningas Oidipus ja Antigone.
 Gedichte von Friedrich Hölderlin (1826), toimittaneet Ludwig Uhland ja Gustav Schwab.

 Koottujen teosten laitoksia 
 Sämtliche Werke. Historisch-kritische Ausgabe, begonnen durch Norbert von Hellingrath, fortgeführt durch Friedrich Seebass und Ludwig v. Pigenot, Berlin 1923 & 1943.
 Sämtliche Werke. Hrsg von Friedrich Beißner. 8 Bde. Stuttgart, 1946–1985 (”Stuttgarter Ausgabe”).
 Sämtliche Werke. Historisch-kritische Ausgabe, hrsg. von D. E. Sattler. 20 Bde. und 3 Supplemente. Frankfurt/M: Stroemfeld Verlag, 1975–2006 (”Frankfurter Ausgabe”).
 Sämtliche Werke und Briefe in drei Bänden, hrsg. v. Jochen Schmidt, Frankfurt a. M.: Deutscher Klassiker Verlag, 1992ff.
 Sämtliche Werke und Briefe, hrsg. von Michael Knaupp, 3 Bde., München, Wien: Hanser, 1992–1993.
 Sämtliche Werke, Briefe und Dokumente in zeitlicher Folge, 12 Bände, hrsg. von D. E. Sattler. München: Luchterhand, 2004 (”Bremer Ausgabe”).
 Theoretische Schriften. Hrsg. v. Johann Kreuzer. Meiner, Hamburg 1998. 

 Suomennettuja teoksia 


 Yksittäisiä runoja Nuori voima -lehdessä 4/1996.



  Teokseen on suomennettu viisi Hölderlinin kirjettä Hegelille ja yksi Hegelin kirje Hölderlinille. Kirjeet ovat vuosilta 1794–1796.

 Lähteet 



 Viitteet 

 Aiheesta muualla 

 Runous ja oleminen – Hölderlin. Jyväskylän yliopisto.
 Antti Filppu: Jumalanrakastama näkijä Friedrich Hölderlin . Mustekala.info 24.6.2013.
 Juhani Sarsila: ”Sillä kuilusta olemme” . Aikalainen 14.6.2013.
Maria Valkama: Johdatus Friedrich Hölderlinin yöhön. Niin & näin 4/12.

Luokka:Saksalaiset kirjailijat
Luokka:Saksalaiset filosofit
Luokka:Vuonna 1770 syntyneet
Luokka:Vuonna 1843 kuolleet
Luokka:Romantiikan kirjailijat